इंग्ल्यान्डविरुद्धको पहिलो ट्वान्टी-२० मा पाकिस्तान विजयी
लियाम लिभिङ्स्टोनले बनाएको आकर्षक शतकका बाबजुद पाकिस्तानले पहिलो ट्वान्टी-२० मा शुक्रबार इंग्ल्यान्डलाई ३१ रनले पराजित गरेको छ । ट्रेन्टब्रिजमा भएको खेलमा घरेलु टिमले जितका लागि २ सय ३३ रनको लक्ष्य पाएको थियो ।
नटिंघम — लियाम लिभिङ्स्टोनले बनाएको आकर्षक शतकका बाबजुद पाकिस्तानले पहिलो ट्वान्टी-२० मा शुक्रबार इंग्ल्यान्डलाई ३१ रनले पराजित गरेको छ । ट्रेन्टब्रिजमा भएको खेलमा घरेलु टिमले जितका लागि २ सय ३३ रनको लक्ष्य पाएको थियो ।त्यस क्रममा लिभिङ्स्टोनले १७ बलमा ५० र ४२ बलमा सय रन बनाए । तर पूरा टिम भने १९.२ ओभरमा २ सय १ रन मात्र बनाएर अलआउट भयो ।पाकिस्तानले आफ्नो ट्वान्टी-२० इतिहासमै सर्वाधिक ठूलो स्कोर बनाएको थियो । त्यसमा कप्तान बाबर आजमले ४९ बलमा ८५ रन बनाए । यस्तै मोहम्मद रिजवानलले ४१ बलमा ६३ रन जोडे । 